rlitschk/wikidir huggingface dataset:
De Karnphysik is en wetenschopplich Deelrebeet vun de Physik, dat sik mit den Opbo un de Egenschoppen vun Atomkarns befaten deit. De Feller Hoochenergiephysik un Elementardeelkenphysik weern fröher ok vun de Karnphysik behannelt, hebbt sik mit de Tiet aver as egenstännige Deelrebeden dorut entwickelt. To’n Afgrenzen dorto warrt de egentliche Karnphysik vundaag mitünner ok as Nedderenergie-Karnphysik betekent. Ut sünnere Forschungsresultaten vun de Karnphysik hebbt sik Technologien to’n Tügen vun Energie (Karnenergie) un för den Bo vun Wapen Karnwapen entwickelt, de op dat Karnsplitten baseert. Liekers is dat nich richtig, disse Technologie un de politisch-weertschopplichen Aspekten rundrüm mit de Karnphysik gliektosetten. De Karnphysik warrt theoreetsch aver ok experimentell bedreven, wobi de Quantenmechanik de wichtigste theoreetsche Grundlaag dorstellt. Experimentelle Warktüüch sünd ünner annern Gaumakers, Deelkendetekters un Strahlendetekters as ok de Vakuumtechnik. Bi de „reinen“ Karnphysik in’n Sinn vun Grundlagenforschung geiht dat üm’t Utforschen vun de Karnstruktur, also dorüm, woans Atomkarms nipp un nau opboet sünd. Dorto warrt to’n Bispeel spontane Ümwanneln vun de Atomkarns (Radioaktivität), Streivörgäng an Karns un Reakschonen mit Karns ünnersöcht. Ut de Forschung rut sünd en Reeg vun praktische Anwennen tostannen kamen, as to’n Bispeel Energiewinnen ut Karnreakschonen dör Karnreakters un Karnfusionsreakters medizinische Verfohren för de Diagnoos un to’n
De Alhambra in Granada is en Slott, dat in dat 13. un 14. Jahrhunnert vun Maurenkönigen boot wurr. Se befinnt sik dicht bi de Stadt Granada up en Barg, de in en Goorn verwannelt wuurn is. De Alhambra is dat bedüdenste Denkmol vun de islaamsche Bokunst in Europa. 1492 nehmen de Christen de Alhambra in Besitt un verdreven de Arabers. 34 Jahr later leet de christliche Herrscher Karl V. nipp un nau in de Mitt vun den Goorn en Palast uprichten. Den schönsten Blick up de Alhambra hett man vun den „Mirador de San Nicolas“, dat is en Utkiekspunkt in dat Stadtveerdel „Albaicín“. Koordinaten:37° 11′ N, 3° 36′ W
Krempel betekent Krempel, Gemeen in’n Kreis Dithmarschen, Sleswig-Holsteen, Krempel, Konzertlokal in Buchs, Swiez, Krempel, Kunststoffhersteller in Vaihingen an der Enz. Dat is ok de hoochdüütsche Naam von Krümpel, Oort in de Gemeen Langen in’n Landkreis Cuxhoben, Neddersassen. Krempel is de Familiennaam von Erich Krempel (1913–1992), düütschen Sportschütten, Gerhard Krempel (* 1931), düütschen Jurist un Politiker, Heinrich Krempel (1860–1935), düütschen Bargstieger, Lore Sporhan-Krempel (1908–1994), düütsche Poppeerhistorikerin un Schrieversche, Ulrich Krempel (* 1948), düütschen Kunsthistoriker, Wolfram Krempel (* 1936), düütschen Speelbaas. Kiek ok bi: Krempl. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Emmelk is en 17,42 Kilometer langen Beek in’n Noorden von Neddersassen, de von links rin’e Medem flütt. De Born liggt in’n Süden von dat Dörp Wanhöden bi de Ludenhütt un an’n Oostrand von de Hoge Lieth. Von dor flütt se na Oosten, dör Moor- un Maschland, mit Süderheid, Westerwannen, Oosterwannen, Kampen langs dat linke Över un Krümpel, Ahlenfalkenbarg un dat Westerenn von Helmworth langs dat rechte Över. De Beek münnt bi Helmworth rin’e Medem. De Medem sülvs münnt denn na noch wedder 17 Kilometer bi Oterndörp rin’e Elv. Michael Bergemann: Gesamtliste der Fließgewässer im Elbeeinzugsgebiet. 2012 Emmelk. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:53° 45′ N, 8° 55′ O
De Landkreis Oosterholt is en Landkreis in Neddersassen. He hett 113.517 Inwahners (Stand 31. Oktober 2019). De Landkreis Oosterholt liggt bi de Werser in’n Süüdwesten von dat Elv-Werser-Dreeeck. Na Oosten to grenzt de Kreis an’n Landkreis Rodenborg, in’n Süüdoosten an’n Landkreis Veern un in’n Süden an de Stadt Bremen. In’n Westen liggt de Landkreis Wersermasch güntsied de Werser. In’n Noorden is de Landkreis Cuxhoben. De Landkreis is 1932 grünnt worrn, as de Kreise Blomendal un Oosterholt to en ne’en Kreis tohoopslaten worrn sünd. Mit de Drüdde Verordnung över den Neeopbo von dat Riek von’n 28. November 1938 sünd de Utdrück för de Verwaltungsbezirke in dat Düütsche Riek eenheitlich maakt worrn. Dorüm hett sik to’n 1. Januar 1939 de Naam von Kreis Oosterholt op Landkreis Oosterholt ännert. Dat Wapen wiest op sülvern Grund un op en blauen Schildfoot von Wellenlienen en swart Boot. Op’n Schildfoot liggt en sülvern Slötel. In’n Kreisdag doot 46 Lüüd sitten. De Landkreis Oosterholt hett in’n April 2006 en Partnerschop mit’n Powiat Marienwerder in Polen slaten. Inwahners an’n 31. Dezember 2010. Eenheitsgemenen: Grasbarg (7595) Leendaal (18.364) Oosterholt-Scharmbeek, Stadt (30.198) Hu’e (14.658) Swonewebel (19.904) Worpsweed (9407) Samtgemenen: Samtgemeen Hambargen (11.750) Ax (1114) Hambargen (5484) (Seet von de Verwalten)
De Landkreis Horborg (hoochdüütsch Harburg) is en Landkreis in Neddersassen. He hett 252.776 Inwahners (Stand 31. Oktober 2019). De Landkreis Horborg liggt bi de Elv in’n Süüdoosten von dat Elv-Werser-Dreeeck. In’n Noorden is de Stadt Hamborg. Na Noordoosten to grenzt de Kreis an’n Kreis Hertogdom Loonborg, in’n Süüdoosten an’n Landkreis Lümborg un in’n Süden an’n Landkreis Heidkreis. In’n Westen liggt de Landkreis Rodenborg un in’n Noordwesten de Landkreis Stood. De Landkreis is 1932 grünnt worrn, as de Kreise Winsen un Horborg to en ne’en Kreis tohoopslaten worrn sünd. Mit dat Groot-Hamborg-Gesett hett sik de Kreis denn an’n 1. April 1937 temlich ännert. De Gemenen Finkwarder, Fischbeek, Francop, Good Moor, Karkwarder, Langenbeek, Marmsdörp, Neefeld, Neegraven, Neeland, Oolwarder, Rönnborg, Sinsdörp un de Oort Overhaken ut de Gemeen Over sünd dorbi von’n Kreis Horborg na Hamborg wesselt. De eersten söven Johr hett dat Rebeed offiziell Kreis Horborg heten. Mit de Drüdde Verordnung över den Neeopbo von dat Riek von’n 28. November 1938 sünd de Utdrück för de Verwaltungsbezirke in dat Düütsche Riek eenheitlich maakt worrn. Dorüm hett sik to’n 1. Januar 1939 de Naam von Kreis Horborg op Landkreis Horborg ännert. Mit dat Gesett över de Neegliederung von de Gemenen in’n Ruum Horborg
De Bundsstraat 74 is en Bundsstraat in Düütschland, de vun Berne bet na Stood geiht un so 98 Kilometer lang is. De Straat fangt in Berne an un löppt na dree Kilometer mit en Fähr över de Werser na Bremen. In Bremen is en 11,5 Kilometer lang Stück von de B 74 nu ersett dör de Autobahn 270. In Bremen-Noord löppt de A 270 an de A 27 ran un de B 74 geiht wedder as egenstännige Straat wieder. De Straat löppt denn över Oosterholt-Scharmbeek (32 km) na Bremervöör (71 km, von Basdaal bet Bremervöör tohoop mit de B 71) un hett dor Ansluss an de B 495. Na Bremervöör löppt de Straat denn na Stood (98 km) un münnt dor in de B 73. Delen von de hüdige Bundsstraat sünd al in’n Dörtigjohrigen Krieg as Heerstraat bruukt worrn. De Straat twüschen Bremen un Bremervöör is 1839 denn as faste Schossee utboot worrn. 1932 hebbt se denn de Feernverkehrsstraat 74 inricht, ut de 1934 de Rieksstraat 74 worrn is. De Straat hett toeerst noch von Bremervöör na Beverst un Bremerhoben föhrt, is 1937 denn över Oosterholt-Scharmbeek na Bremen-Noord leggt worrn. To’n 1. Januar 1961 is denn de Rest von de
Willah is en lütten Oort in de Gemeen Heinbockel in’n Landkreis Stood, Neddersassen. Bi Willah höört ok Willahermoor mit bi, wat en Stück in’n Süüdoosten von Willah liggt. Willah liggt op de Geest an’n Rand na dat Hoge Moor, dat in’n Noorden liggt. De Öölmer See is en knappen Kilometer weg. De Naveröörd sünd Kaken un Olendörp in’n Noorden, Hogenoh in’n Noordoosten, Mulsen in’n Süüdoosten, Öölm mit Grööndörp, Schierel un Vörhoorn in’n Süüdwesten, Öölmerheid in’n Westen un Beeß, Forst, Huud un de Böötz in’n Noordwesten. De Oort kummt in’t Johr 1500 as Wildela toeerst in de Oorkunnen vör, in’t Vörder Register. Willah höört von öllers al to Hogenoh mit to un weer keen egen Gemeen. An’n 1. Juli 1972 is dat denn tohoop mit Hogenoh Deel von de Gemeen Heinbockel worrn. Vör 1885 weer Willah Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Stood worrn un 1932 von’n Landkreis Stood. * tohoop mit Willahermoor Willah is evangeelsch-luthersch präägt un höört to dat Kaspel von de Martinskark in Olendörp. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. Willah
René François Nicolas Marie Bazin (* 26. Dezember 1853 in Angers; † 19. Juli 1932 in Paris) weer en franzöösch Schriever un Perfesser vun de Rechte an de kathoolsch Universität Angers. Bazin hett wiet över 40 Romans, Vertellsels un Reiseberichte schreven. Sien Landromans as to’n Bispeel La terre qui meurt (1899) oder Le Blé qui lève (1907) keemen ebenso as sien patriotisch Roman Les Oberlé (1901) in hooch Uplaagen rut un wurrn in tallriek Spraken översett. Aber ok sien sozialkritischen Romans as De toute son âme (1908) funnen gau en breet Leserschap. Sien Denken is ganz deep vun en traditschonell un eerverbunnen Katholizismus präägt. 1903 wurr he in de Académie française wählt. 1884: Stéphanette 1888: Une tâche d'encre 1892: La Sarcelle bleue, dt. Die blaue Krickente, 1905 1893: Madame Corentine, dt. Frau Corentine, 1906 1894: Les Italiens d'Aujourd'hui 1895: Terre d'Espagne 1899: La terre qui meurt, dt. Landflucht 1899: Croquis de France et de l'Orient 1901: Le guide de l'Empereur, dt. Der Führer des Kaisers 1901: Les Oberlé, dt. Die Oberle 1902: L'enseigne de vaisseau Paul Henry 1903: Donatienne 1904: Récits de la plaine et de la montagne 1905: Le duc de Nemours 1905: L'Isolée, dt. Schwester Pascale 1906: Questions
Chris Pine (* as Christopher Whitelaw Pine an’n 26. August 1980 in Los Angeles, Kalifornien) is en US-amerikaanschen Film- un Theaterschauspeler. Pine is de Söhn vun de beiden Schauspelers Robert Pine un Gwynne Gilford. He hett an de University of California, Berkeley Engelsch studeert un dor 2002 sien Bachelor maakt. Een Johr weer he ok an de University of Leeds. Na sien Afsluss güng he an’t American Conservatory Theater in San Francisco. 2003 al harr he en eerste Rull in de Feernsehreeg ER un speel in de Johren dorna in mehrere Filmen, as 2004 in The Princess Diaries 2: Royal Engagement. In den Thriller Confession vun 2005 hett he een vun de Hööftrullen speelt, wiel sien Vadder en Nevenrull harr. Wietere Hööftrullen harr he 2006 in Just My Luck un 2009 in Star Trek, in den he den jungen James T Kirk speelt hett – de Rull mit de William Shatner beropen worrn is. Pine weer bit hüüt (Stand Oktober 2012) al teihn mol för Filmpriesen vörslahn, wunnen hett he dorvun twee: 2009: den BSFC Award in de Kategorie Best Ensemble för Star Trek 2009: den ShoWest Award in de Kategorie Star vun Morgen Chris Pine. Mehr Biller, Videos oder
Ostendorf betekent Ostendorf, Oort in de Gemeen Meitingen in’n Landkreis Augsburg, Bayern. Dat is ok de hoochdüütsche Naam von Oostendörp, Oort in de Gemeen Bremervöör in’n Landkreis Rodenborg, Neddersassen, Oostendörp, Oort in de Gemeen Worpsweed in’n Landkreis Oosterholt, Neddersassen, Eoßendörpe, Oort in de Gemeen Rinteln in’n Landkreis Schaumborg, Neddersassen. Ostendorf is de Familiennaam von Enrico Ostendorf (* 1973), düütschen DJ, Moderator un Musikproduzent, Friedrich Ostendorf (1871–1915), düütschen Architekt, Hannes Ostendorf, düütschen Musiker, Hooligan-Aktivist un Geschäftsmann, Henrik Ostendorf (* 1968), düütschen Rechtsextremist, Heribert Ostendorf (* 1945), düütschen Rechtswetenschopper, Jens-Peter Ostendorf (1944–2006), düütschen Kumponist, Josef Ostendorf (* 1956), düütschen Schauspeler, Julius Ostendorf (1823–1877), düütschen Politiker un Pädagoog, Klaus Ostendorf (* 1946), düütschen Ünnernehmer. Kiek ok bi: Ostendorff. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bernd Klingner (* 28. Januar 1940 in Oberlichtenau) is en düütschen Sportschützen. Klingner is 1940 in Oberlichtenau boren un hett mit 13 Johr ünner Anleid von sien Vader in Bremervöör mit dat Scheten anfungen. Al twee Johr later hett he bi de Europameesterschop in Bukarest mitmaakt. 1959 is Klingner dat eerste Maal Europameester mit dat Kleenkalibergewehr worrn. 1960 hett he bi de Olympschen Spelen in Rom mitmaakt un den 19. Platz maakt. Bi de Olympschen Spelen in Mexiko-Stadt 1968 hett Klingner bi’n Kleenkaliber Dreestellungskampf mit 1157 Ringen de Goldmedallj wunnen. 1972 bi de Olympschen Spelen in München hett he mit 1141 Ringen den 16. Platz maakt. För de Olympschen Spelen in Montreal 1976 kunn he sik nich qualifizeren, Gottfried Kustermann un Werner Seibold weren beter. Klingner hett denn 1978 mit dat Sportscheten op Wettkämpf ophöört. Anfang de Johren 1970 hett de Koopmann Klingner en Versandhannel för dat Sportscheten apenmaakt. He hett ok welk Lehrböker för den Scheetsport schreven. Volker Kluge: Olympische Sommerspiele, Die Chronik III Sportverlag Berlin, 2000, ISBN 3-328-00738-5 Text över Bernd Klingner bi de Klingner GmbH (hoochdüütsch)
Ossenpohl (hoochdüütsch Ochsenpohl) is en lütten Oort in de Gemeen Himmelpoorten in’n Landkreis Stood, Neddersassen. De Naveröörd sünd Borg in’n Noordoosten, Hammoh in’n Süüdoosten, Himmelpoorten un Ramels in’n Süden, Löh in’n Westen un Bredenwisch in’n Noordwesten. Ossenpohl höört von öllers al to Himmelpoorten mit to un weer keen egen Gemeen. Vör 1885 weer Ossenpohl Deel von dat Amt Himmelpoorten. 1885 is de Oort denn Deel von’n Kreis Stood worrn un 1932 von’n Landkreis Stood. Ossenpohl is evangeelsch-luthersch präägt un höört to dat Kaspel von de Marienkark in Himmelpoorten. För de Kathoolschen is de Hillig-Geist-Kark in Stood tostännig. Ossenpohl liggt an de Kreisstraat 62, de in’n Noordoosten över Borg, Waterkroog un Hammahermoor na Engelschopp löppt un in’n Süüdwesten in Himmelpoorten an de Bundsstraat 73 ran geiht. In’n Oosten löppt de K 68 över Ramels na Hammoh. De nächste Bahnhoff is de Bahnhoff Himmelpoorten an de Nedderelvbahn von Cuxhoben na Hamborg, wat keen Kilometer weg is. Christoph Barthold Scharf: Statistisch-Topographische Samlungen zur genaueren Kentnis aller das Churfürstenthum Braunschweig-Lüneburg ausmachenden Provinzen. Meier, Bremen 1791, Sied 171 Curt Heinrich Conrad Friedrich Jansen: Statistisches Handbuch des Königreichs Hannover. Hannover 1824, Sied 454 Friedrich Wilhelm Harseim, Carl Schlüter: Statistisches Handbuch für das Königreich Hannover. Schlütersche Hoffbookdruckeree,
Ramels (hoochdüütsch Ramels) is en lütten Oort in de Gemeen Himmelpoorten in’n Landkreis Stood, Neddersassen. De Naveröörd sünd Ossenpohl un Borg in’n Noorden, Hammoh in’n Oosten, Middelsdörp in’n Süüdoosten, Himmelpoorten in’n Süüdwesten un Löh in’n Noordwesten. Ramels höört von öllers al to Himmelpoorten mit to un weer keen egen Gemeen. Vör 1885 weer Ramels Deel von dat Amt Himmelpoorten. 1885 is de Oort denn Deel von’n Kreis Stood worrn un 1932 von’n Landkreis Stood. Ramels is evangeelsch-luthersch präägt un höört to dat Kaspel von de Marienkark in Himmelpoorten. För de Kathoolschen is de Hillig-Geist-Kark in Stood tostännig. Ramels liggt an de Kreisstraat 68, de in’n Oosten na Hammoh löppt un in’n Westen an de K 62 ran, de denn wedder na Noordoosten över Ossenpohl, Borg, Waterkroog un Hammahermoor na Engelschopp un in’n Süüdwesten in Himmelpoorten an de Bundsstraat 73 ran geiht. De nächste Bahnhoff is de Bahnhoff Himmelpoorten an de Nedderelvbahn von Cuxhoben na Hamborg, wat keen Kilometer weg is. Christoph Barthold Scharf: Statistisch-Topographische Samlungen zur genaueren Kentnis aller das Churfürstenthum Braunschweig-Lüneburg ausmachenden Provinzen. Meier, Bremen 1791, Sied 186 Curt Heinrich Conrad Friedrich Jansen: Statistisches Handbuch des Königreichs Hannover. Hannover 1824, Sied 498 Friedrich Wilhelm Harseim, Carl Schlüter: Statistisches Handbuch
Löh (hoochdüütsch Löhe) is en lütten Oort in de Gemeen Himmelpoorten in’n Landkreis Stood, Neddersassen. De Naveröörd sünd Bredenwisch in’n Noorden, Borg in’n Noordoosten, Ossenpohl in’n Oosten, Ramels in’n Süüdoosten, Himmelpoorten in’n Süden, Burweg in’n Westen un Host in’n Noordwesten. Löh höört von öllers al to Himmelpoorten mit to un weer keen egen Gemeen. Vör 1885 weer Löh Deel von’n Kloosterbezirk Himmelpoorten in dat Amt Himmelpoorten. 1885 is de Oort denn Deel von’n Kreis Stood worrn, de 1932 mit de Kreise Keden un Jörk to’n hüdigen Kreis Stood tohoopgahn is. 1932 is in Löh op de Weid von’n Buur Hinnerk Kühlk in en Graff ut de Jungsteentied en Armring ut Gold funnen worrn. De Schoolmeester Adolf Cassau ut Stood hett den Ring un annere Funnen denn ünnersöcht un borgen. De Ring liggt vondaag in’n Swedenspieker in Stood. Löh is evangeelsch-luthersch präägt un höört to dat Kaspel von de Marienkark in Himmelpoorten. Fröher hett en groten Deel von’n Oort aver to dat Kaspel von de Petrus-Kark op de Host tohöört. Stand 1791 weren dat 12 Hööv, de in Host na Kark güngen, un blots een Hoff, de in Himmelpoorten na Kark güng. För de Kathoolschen is de Hillig-Geist-Kark in Stood tostännig.
Borg (hoochdüütsch Burg) is en lütten Oort in de Gemeen Engelschopp in’n Landkreis Stood, Neddersassen. Dör Borg flütt de Borgbeekkanaal. De Naveröörd sünd Engelschopp un Waterkroog in’n Noorden, Hammahermoor in’n Noordoosten, Groot-Steernbarg in’n Oosten, Hammah in’n Süüdoosten, Himmelpoorten mit Ramels, Ossenpohl un Löh in’n Süüdwesten, Bredenwisch in’n Westen un Neeland in’n Noordwesten. De Naam Borg geiht trügg op en Sandbarg, de ut dat Moor ringsüm utkeek. An düssen Barg is de ole Loop von’n Borgbeek langslopen. De Barg is as ole Schanz interpreteert worrn. Na dat Swafelsmoor, an dat de Schanz leeg, is de Oort fröher ok Swafelsborg nöömt worrn. De Sandbarg is vondaag afdragen un nich mehr dor. Vör 1885 weer Borg Deel von’n Klooster- un Masch-Distrikt von dat Amt Himmelpoorten. 1885 is de Oort denn Deel von’n Kreis Stood worrn, de 1932 mit de Kreise Jörk un Keden to’n hüdigen Kreis Stood tohoopgahn is. De Oort höört von öllers bi de Gemeen Engelschopp mit bi. Borg is evangeelsch-luthersch präägt un höört to dat Kaspel von de Petrus-Kark in Host. För de Kathoolschen is de Hillig-Geist-Kark in Stood tostännig. De Schüttenvereen Borg is 1929 grünnt worrn. Schaten hebbt se in de Borgschanz mit de twee Kleenkalibergewehren, de den Vereen
Heinrich Friedrich Franz Cornelsen (* 2. Oktober 1868 in Stood; † 14. Oktober 1951 ok dor) weer en düütschen Regerungsbeamten un Afornten. Cornelsen is 1868 as Söhn von Sophie Elisabeth, borene Steffens, un den Wienhändler Johann Cornelsen (22. Oktober 1831–21. Juli 1892) in Stood boren un hett 1888 an de Kloosterschool in Ilfeld dat Abitur maakt. He weer för een Johr as Freewilligen Oberleutnant bi dat Sleswigsche Feldartillerie-Regiment Nr. 9. Na disse Tied hett Cornelsen Rechtswetenschoppen an de Universität Freiburg un de Universität Berlin studeert. 1893 hett he de Prüfung as Gerichtsreferendar maakt un 1895 in Leipzig den Dokter iur. utr. kregen. 1899 hett he de Prüfung as Regerungs-Assesser maakt. Von 1893 bet 1905 hett he an verscheden Gerichten un Behörden in Prüßen arbeidt. An’n 22. Dezember 1905 hett he den Opdrag kregen, dat Landraadsamt in’n Kreis Minnen to verwalten. An’n 7. August 1906 hett de Kreisdag in Minnen denn beden Cornelsen to’n Landraad to maken, wat he denn an’n 28. September 1906 worrn is. In’n Eersten Weltkrieg müss Cornelsen von 1914 bet to’n 1. März 1917 na’n Kommiss. An’n 26. September 1917 hett he den Opdrag kregen, dat Landraadsamt in’n Kreis Stood to verwalten. De Kreisdag hett denn an’n
Dit is ene List vun de Präsidenten vun de Generalitat de Catalunya, de Regeren vun Katalonien in Spanien. Berenguer de Cruïlles 1359-1362 Romeu Sescomes 1363-1364 Ramon Gener 1364-1365 Bernat Vallès 1365 Bernat Vallès 1365-1367 Romeu Sescomes 1375-1376 Joan I d'Empúries 1376 Guillem de Guimerà 1376-1377 Galceran de Besora 1377-1378 Ramon Gener 1379-1380 Felip d'Anglesola 1380 Pere de Santamans 1381-1383 Arnau Descolomer 1384-1389 Miquel de Santjoan 1389-1396 Alfons de Tous 1396-1413 Marc de Vilalba 1413-1416 Andreu Bertran 1416-1419 Joan Desgarrigues 1419-1422 Dalmau de Cartellà 1422-1425 Felip de Malla 1425-1428 Domènec Ram 1428-1431 Marc de Vilalba 1431-1434 Pere de Palou 1434-1437 Pere de Darnius 1437-1440 Antoni d'Avinyó i de Moles 1440-1443 Jaume de Cardona i de Gandia 1443-1446 Pero Ximénez de Urrea 1446-1449 Bertran Samasó 1449-1452 Bernat Guillem Samasó 1452-1455 Nicolau Pujades 1455-1458 Antoni Pere Ferrer 1458-1461 Manuel de Montsuar 1461-1464 Francesc Colom 1464-1467 Ponç Andreu de Vilar1467-1470 Miquel Samsó 1470-1473 Joan Maurici de Ribes 1473-1476 Miquel Delgado 1476-1478 Pere Joan Llobera 1478-1479 Berenguer de Sos 1479-1482 Pere de Cardona 1482-1485 Ponç Andreu de Vilar 1485-1488 Juan Payo Coello 1488-1491 Joan de Peralta 1491-1494 Francí Vicenç 1494-1497 Pedro de Mendoza 1497-1500 Alfons d'Aragó 1500-1503 Ferrer Nicolau de Gualbes i Desvalls 1503-1504 Gonzalo
Taylor Lautner (* 11. Februar 1991 in Grand Rapids, Michigan) is en US-amerikaanschen Filmschauspeler un Synchroonsnacker. Lautner is de Söhn vun de Ehlüüd Deborah un Dan Lautner. He un sien jüngere Süster Makena hebbt franzöösche, nedderlännsche, düütsche un indiaansche Vörfohren. In’t Öller vun söss Johren hett Lautner anfungen, Karateünnerricht to nehmen. He hett an mehrere Turneren deelnahmen un ok wunnen un harr dorna de Mööglichkeit mit den Kampsportler Michael Chaturantabut (Mike Chat) to öven, de ok Schauspeler is. Mit acht Johren dröff he sien Land bi en internatschonalen Karate-Wettstriet, de WKA-Weltmeesterschoppen in Louisville, vertreden, woneem he dree Goldmedaillen wunnen hett. In’t Öller vun teihn Johren, is he mit sien Familie na Los Angeles ümtogen un hett wieter an Karate-Turneren deelnahmen. Sien Schauspeelloopbahn güng 2001 mit den Film Shadow Fury los. Bekannt worrn is he ünner annern dör Filmen as Cheaper by the Dozen 2. 2006 harr he en Rull in The Adventures of Sharkboy and Lavagirl in 3-D, för de he en Nomineeren för den Young Artist Award kregen hett. Vun 2008 an harr he en Rull in de Twilight-Filmreeg. Lautner is bit hüüt (Stand November 2012) 33 mol för Filmpriesen – vör allen Teenagerpriesen – vörslahn wesen un hett
Michael Horatio Westmacott (ok Mike nöömt; * 12. April 1925 in Babbacombe, Devon; † 20. Juni 2012) weer en britisch Bargstieger. Westmacott hett in Oxford studeert. He weer de letzte Överlevende vun de Bargstiegergrupp mit de Edmund Hillary un Tenzing Norgay 1953 den Mount Everest besteegen hebbt. In den Tweeten Weltkrieg hett he in Burma deent. Later hett Westmacott bi de Firma Shell arbeit. Meldung över sien Dood (engelsch) Lütt Biografie up de Siet vun de Royal Geographical Society (engelsch, mit Bild)
De Flagg vun Liechtensteen is de Natschonaalflagg vun dat Förstendom Liechtensteen, de in ehr hüütige Form an’n 30. Juni 1982 offiziell annahmen worrn is. Se besteiht ut twee waagrechte Striepen, de gliek groot sünd. De bövere is blau, de ünnere root. De blaue Striepen bargt links en goldenen Förstenhoot, de utsütt as’n Kroon. De Konturen vun den Förstenhoot sünd in swart andüüt. De Klören vun de Flagg gaht wohrschienlich op de Klören vun de Deenstkledaasch an’n Förstenhoff vun Liechtensteen in’t 18. Johrhunnert torüch. De Förstenhoot is eerst 1937 toföögt worrn, as de Mannschop vun Liechtensteen bi de Olympschen Sommerspelen 1936 sehn hett, dat jemehr Flagg jüst so utsehn de as de Flagg vun Haiti. De Dorstellen vun’n Förstenhoot is 1982 noch mol licht afwannelt worrn. Histoorsche Flaggen 1719-1852 1852-1921 1921-1937 Flags of the World - FAQ Flagg vun Liechtensteen. Mehr Biller, Videos oder Audiodateien to’t Thema gifft dat bi Wikimedia Commons. Verorden to’n Flaggen vun’n 8. Mai 1984 Gesett över Wappen, Klören, Segels un Afteken vun’t Förstendom Liechtensteen vun’n 30. Juni 1982 Flags of the World - Liechtensteen (engelsch)